**Dato:** 18. juni 2020

**Antall medlemmer til stede:**  9 **Antall fullmakter:** 1  
Styrets leder Olaf Olstad ønsket velkommen til årsmøtet. Lasse Bockeli ble valgt til å lede årsmøtet.   
Roy Gulbrandsen og Trond Langeland ble valgt til å underskrive årsmøteprotokollen.

**Årsmøte innkallingen** datert den 2.juni 2020 ble godkjent uten merknader.

**Årsberetningen datert den 24. februar** 2020 ble lest av sekretæren og deretter godkjent med kommentar om at dato for årsmøtet er på opprinnelig planlagt møte og burde vært korrigert.

Kassereren leste opp **regnskapet for 2019.**   
Det reviderte regnskapet ble enstemmig godkjent og styret ble meddelt ansvarsfrihet.

**Fastsettelse av kontingenter og avgifter**Styret foreslår at kontingenter og avgifter ikke endres.

**Budsjett 2020**Kassereren leste budsjettet for 2020. Det ble godkjent.

**Innkomne forslag:  
Endring av vedtekter §8 h) og fjerne 8 j)**Ny tekst «Medlemmer som er tildelt båtplass må melde fra om de skal benytte sin båtplass senest 1.mars til foreningens bryggeleder. Informasjon til bryggeleder må inneholde dato for når båtplassen tas i bruk. Er den ikke tatt i bruk 14 dager etter dette, så vil båtplassen bli utleid til andre medlemmer i foreningen.» ble enstemmig vedtatt.

**Endring av vedtektene §5 a)**Ny tekst «Tildeling av en -1- båtplass i foreningens havn når betingelsene for slik tildeling er tilstede etter §8.

Båten må være registrert og forsikret på medlemmet eller ektefelle/registrert samboer. Deleierskap i båt kvalifiserer ikke til båtplass» ble enstemmig vedtatt.

**Etablering av trådløst nett til Blomstertønna**Vedtatt med 8 for og 3 imot.

**Valg av styremedlemmer og andre funksjoner i foreningen.  
Følgende styremedlemmer ble valgt:**  
Bryggeleder: Rolf-Atle Nyhuus for et år  
Sekretær: Jørgen Thile Huse for to år  
Revisor: Lasse Bockeli for to år  
**Øvrige ble gjenvalgt for 1 år:**Valgkomite: Tor Bjørnstad som velger egen partner til komiteen

Møtet ble hevet kl.: 19:30

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Roy Gulbrandsen Trond Langeland